[{"text_idx": "#000001", "text": "Roedd Canolfan y Celfyddydau yn Aberystwyth dan ei sang gan blant o bob cwr o Gymru ar 25 a 26 Mehefin pan ddaethant yn eu cannoedd i ddathlu darllen yn rowndiau cenedlaethol Darllen Dros Gymru, cystadlaethau a drefnwyd gan Gyngor Llyfrau Cymru ar gyfer plant oed cynradd."}, {"text_idx": "#000003", "text": "Rowndiau cenedlaethol y cystadlaethau yw penllanw\u2019r gweithgareddau sy\u2019n digwydd drwy Gymru dros sawl mis, gyda disgyblion yn cystadlu am yr anrhydedd o gynrychioli eu siroedd yn Aberystwyth."}, {"text_idx": "#000005", "text": "Fel rhan o raglen y dydd, cafodd y plant a\u2019r athrawon gyfle i fwynhau sesiynau hwyliog dros ben yng nghwmni\u2019r awdur a\u2019r actor Meilyr Sion. Bu\u2019n diddanu\u2019r darllenwyr brwd gyda chyflwyniad o\u2019i lyfr diweddaraf Hufen Afiach (Atebol)."}, {"text_idx": "#000006", "text": "Dywedodd Rob Kenyon, athro o Ysgol Sant Baruc, Y Barri: \u201cMae\u2019r plant wrth eu boddau yn cael cyfle i drafod y llyfrau ac i gyflwyno\u2019r stori. Mae\u2019n rhoi cyd-destun go iawn i waith datblygu llythrennedd a hynny mewn ffordd hwyliog dros ben. Mae cael y cyfle i gyfarfod ag awdur go iawn yn goron ar y cwbl.\u201d"}, {"text_idx": "#000007", "text": "Disgyblion Blynyddoedd 3 a 4 oedd yn cystadlu ar ddydd Mawrth 25 Mehefin."}, {"text_idx": "#000009", "text": "Ysgol y Garnedd, Gwynedd, ddaeth yn ail yn y gystadleuaeth, a nhw hefyd enillodd y tlws am y grw\u0302p trafod orau. Aeth y drydedd wobr i Ysgol y Wern, Caerdydd."}, {"text_idx": "#000010", "text": "Tro disgyblion Blynyddoedd 5 a 6 oedd hi ddydd Mercher 26 Mehefin a bu cystadlu brwd am y Bencampwriaeth."}, {"text_idx": "#000014", "text": "O ganlyniad i gefnogaeth hael nifer o gyhoeddwyr \u2013 Gomer, Carreg Gwalch, Y Lolfa a Chyhoeddiadau Rily \u2013 cafodd pob plentyn a gymerodd ran yn y rowndiau cenedlaethol ddewis llyfr yn rhad ac am ddim."}]